Uffiċċju tal-Komunikazzjoni, Il-Korp tal-Pulizija ta' Malta .td_uid_3_5fca0c054167e_rand.td-a-rec-img{text-align:left}.td_uid_3_5fca0c054167e_rand.td-a-rec-img img{margin:0 auto 0 0} Il-Ħamis 26 ta' Novembru 35 kuntistabbli ġew promossi fil-kariga ta' surġent f'ċerimonja li saret fil-Kwartieri Ġenerali tal-Pulizija, il-Furjana. Fost dawk li ġew promossi f'din il-kariga kien hemm 13-il mara. Din iċ-ċerimonja kienet ippreseduta mill-Ministu għall-Intern, is-Sigurtà Nazzjonali u l-Infurzar tal-Liġi, Byron Camilleri u mill-Kummissarju tal-Pulizija, Angelo Gafà. Fil-messaġġ tiegħu lis-surġenti ġodda, il-Ministru Byron Camilleri ħeġġeġ lill-uffiċjali biex ikunu ta' eżempju għal kollegi l-oħra u joħorġu għal ġurnata tax-xogħol bil-għan li jagħtu kontribut akbar lill-pajjiż. "Tistriħux għax issa sirtu surġenti. Araw dan bħala l-ewwel pass biex tkabbru l-karriera tagħkom fil-Korp tal-Pulizija," sostna l-Ministru Camilleri. Camilleri spjega kif il-poplu Malti jħares lejn il-Korp tal-Pulizija bħala l-għodda ewlenija għas-sigurtà tiegħu, żied li l-Gvern jinsab impejnat biex isaħħaħ ir-riżorsi tal-korp. Il-Kummissarju tal-Pulizija, Angelo Gafà, qal li biex il-pubbliku jafda iktar lill-pulizija, is-surġenti l-ġodda għandhom irwol importanti fejn tidħol il-kontabbilità u sostna li l-Korp tal-Pulizija m'għadux korp immexxi mill-Kummissarju waħdu. Żied li l-pubbliku qiegħed juri fiduċja fejn hemm pulizija fil-komunità u għalhekk il-pulizija għandhom irwol importanti ħafna. Gafà fakkar lis-surġenti l-ġodda bl-istrateġija ta' trasformazzjoni li ppubblika l-Korp ftit tal-ġimgħat ilu, fejn mhux biss kulħadd jaf li jeżistu, iżda l-pulizija iridu jassiguraw li l-pajjiż ikun sigur. #td_uid_2_5fca0c053e290 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/11/28193249/C39A8733-80x60.jpeg) 0 0 no-repeat}#td_uid_2_5fca0c053e290 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/11/28193212/C39A8708-80x60.jpeg) 0 0 no-repeat}#td_uid_2_5fca0c053e290 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/11/28193147/C39A8700-80x60.jpeg) 0 0 no-repeat}#td_uid_2_5fca0c053e290 .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/11/28193322/C39A8733-1-80x60.jpeg) 0 0 no-repeat} 1 minn 4 Uffiċċju tal-Komunikazzjoni, Il-Korp tal-Pulizija ta' Malta